cyanic-selkie/wikianc huggingface dataset:
আয়ুর্বেদ
ইতিহাস
আধুনিক আয়ুর্বেদী উৎস্য অনুযায়ী, আয়ুর্বেদ এর উৎস্য শনাক্ত করা যায় প্রায় খ্রিস্টপূর্ব ৬,০০০ অব্দে। তখন একটি মৌখিক রীতি হিসেবে এর উদ্ভব হয়েছিল। আয়ুর্বেদের কিছু ধারণা সিন্ধু সভ্যতার সময়েও ছিল। আয়ুর্বেদের প্রথম নথিবদ্ধ আকার বিবর্তিত হয় বেদ থেকে। বৈদিক পরম্পরায় আয়ুর্বেদ হচ্ছে একটি উপবেদ (সহায়ক জ্ঞান)। অথর্ববেদে আয়ুর্বেদ এর উৎস্য পাওয়া যায়। অথর্ববেদে আয়ুর্বেদ সংক্রান্ত ১১৪টি স্ত্রোত্র রয়েছে যেখানে রোগের যাদুবিদ্যাগত চিকিৎসার কথা বলা হয়েছে। আয়ুর্বেদের উদ্ভব নিয়ে বিভিন্ন কিংবদন্তী রয়েছে, যেমন ধন্বন্তরী (বা দিবোদাস) ব্রহ্মার দ্বারা আয়ুর্বেদ লাভ করেন।   এই কিংবদন্তিও প্রচলিত যে, অগ্নিবেশ মুনির হারিয়ে যাওয়া রচনার এর অবদানে আয়ুর্বেদের উৎপত্তি।
বহিঃসংযোগ
ആയുര്‍വേദം
কালারিপায়াত্তু
বহিঃসংযোগ
Vajra mushti
বেলাবাসিনী গুহ
বেলাবাসিনী গুহ (ইংরেজি: Belabasini Guha) (জন্ম ৪ মার্চ, ১৯০৫ - মৃত্যু: জুলাই, ১৯৬৭) একজন বাঙালি শিক্ষাবিদ, চিত্রশিল্পী ও স্বাধীনতা সংগ্রামী। তিনি বহুমুখী প্রতিভার অধিকারী মহিলা ছিলেন। স্ত্রী শিক্ষার উন্নতিকল্পে ও পুরাণ শাস্ত্র রচনায় বাংলা সাহিত্যে তার বিশেষ অবদান আছে।
সমাজসেবা
তার সময় সরকারী কলা বিদ্যালয়ে মহিলাদের প্রবেশাধিকার ছিলোনা। তিনি ভারতবর্ষ ও অন্যান্য পত্রপত্রিকায় মেয়েদের শিল্প শিক্ষার দাবীতে লেখালিখি করতে থাকেন। মহিলা চিত্র বিদ্যালয় তার প্রতিষ্ঠিত সংস্থা। ১৯৪৬ সালের দাঙ্গার পর সাম্প্রদায়িক সম্প্রীতি রক্ষার জন্যে কলকাতা বন্দর এলাকায় মুসলিম শ্রমিক বস্তিতে গিয়ে কাজ করেছেন। সামাজিক জনকল্যাণকর নানা কাজের সাথে যুক্ত ছিলেন তিনি। শান্তি দাস প্রতিষ্ঠিত দীপালী শিক্ষামন্দিরে বিনা পয়সায় অঙ্কন শিক্ষকের কাজ করেছেন।
সাহিত্য
কন্যা অহনার মৃত্যুর পর রাজনৈতিক জগৎ থেকে সরে এসে সাহিত্য চর্চায় মন দেন। সংস্কৃত ভাষা জানতেন। বৈদিক পুরাণ সাহিত্যে তিনি ছিলেন সুপন্ডিত। পুরাণ, বেদ, হিন্দু শাস্ত্র, ফলিত জ্যোতিষ ইত্যাদি নিয়ে অধ্যয়ন করেছেন। প্রাতিষ্ঠানিক শিক্ষা না থাকলেও নিজের চেষ্টায় ইংরেজি শিখে নেন। নক্ষত্রমন্ডলীকে ভালভাবে চিনতেন ও নর্টনের স্টার এটলাসের সাহায্যে সেগুলি অধ্যয়ন করেন। তার শ্রেষ্ঠ কীর্তি ঋগ্বেদ ও নক্ষত্র নামক গ্রন্থের পান্ডুলিপি রচনা। এটি একটি আকরগ্রন্থ। তার মৃত্যুর পর এই বইটি প্রকাশিত হয়।
জুডো
থাম্ব|১৯৬৯ ওয়াসেদা জুডো দল যোশিমি ওসওয়া এবং নুরি বুনাসাওয়ার সাথে জুডো (জাপানি ভাষা: 柔道 জু দো অর্থাৎ "ধীর পথ") একটি আধুনিক মার্শাল আর্ট, যুদ্ধ বিষয়ক খেলা এবং অলিম্পিক খেলা যেটার উৎপত্তি ১৮৮২ সালে,জাপানে,জিগরো কানোর মাধ্যমে। জুডোর বিশেষভাবে লক্ষ্যণীয় দিকটি হচ্ছে প্রতিযোগিতামূলক উপাদান, যেখানে লক্ষ্য থাকে প্রতিপক্ষকে মাটিতে নিক্ষেপ করা বা আছাড় মারা, প্রতিপক্ষকে আঁকড়াইয়া ধরা অথবা বল প্রয়োগে গিঁট আবদ্ধের মাধ্যমে বা শ্বাস রোধের মাধ্যমে প্রতিপক্ষকে আত্মসমর্পণ করাতে বাধ্য করা। হাত ও পায়ের মাধ্যমে আঘাত করা এবং ধাক্কা অধিকন্তু প্রতিরক্ষা জুডোর অংশ কিন্তু শুধু কাতাতে এবং জুডো প্রতিযোগিতা ও মুক্ত অনুশীলনে অনুমোদনহীন।
কৃষ্ণচূড়া
কৃষ্ণচূড়া একটি বৃক্ষ জাতীয় উদ্ভিদ যার বৈজ্ঞানিক নাম ডেলোনিক্স রেজিয়া (Delonix regia)। এই গাছ চমৎকার পত্র-পল্লব এবং আগুনলাল কৃষ্ণচূড়া ফুলের জন্য প্রসিদ্ধ। এটি ফ্যাবেসি (Fabaceae)পরিবারের অন্তর্গত একটি বৃক্ষ যা গুলমোহর নামেও পরিচিত।
উদ্ভিদের বর্ণনা
কৃষ্ণচূড়া গাছের লাল, কমলা, হলুদ ফুল এবং উজ্জ্বল সবুজ পাতা একে অন্যরকম দৃষ্টিনন্দন করে তোলে। কৃষ্ণচূড়া মাদাগাস্কারের শুষ্ক পত্রঝরা বৃক্ষের জঙ্গলে পাওয়া যায়। যদিও জঙ্গলে এটি বিলুপ্ত প্রায়, বিশ্বের বিভিন্ন অঞ্চলে এটি জন্মানো সম্ভব হয়েছে। সৌন্দর্য বর্ধক গুণ ছাড়াও, এই গাছ উষ্ণ আবহাওয়ায় ছায়া দিতে বিশেষভাবে উপযুক্ত। কৃষ্ণচূড়া উদ্ভিদ উচ্চতায় কম (সর্বোচ্চ ১২ মিটার) হলেও শাখা-পল্লবে এটি বেশি অঞ্চল ব্যাপী ছড়ায়। শুষ্ক অঞ্চলে গ্রীষ্মকালে কৃষ্ণচূড়ার পাতা ঝরে গেলেও, নাতিশীতোষ্ণ অঞ্চলে এটি চিরসবুজ।
ফুল ও পাতা
কৃষ্ণচূড়া ফুলের রং উজ্জ্বল লাল। পত্র ঝরা বৃক্ষ, শীতে গাছের সব পাতা ঝরে যায় । বাংলাদেশে বসন্ত কালে এ ফুল ফোটে। ফুলগুলো বড় চারটি পাপড়ি যুক্ত। পাপড়িগুলো প্রায় ৮ সেন্টিমিটারের মত লম্বা হতে পারে। কৃষ্ণচুড়া জটিল পত্র বিশিষ্ট এবং উজ্জ্বল সবুজ। প্রতিটি পাতা ৩০-৫০ সেন্টিমিটার লম্বা এবং ২০-৪০ টি উপপত্র বিশিষ্ট।
পরিবেশ
কৃষ্ণচূড়ার জন্মানোর জন্য উষ্ণ বা প্রায়-উষ্ণ আবহাওয়ার দরকার। এই বৃক্ষ শুষ্ক ও লবণাক্ত অবস্থা সহ্য করতে পারে। ক্যারাবিয়ান অঞ্চল, আফ্রিকা, হংকং, তাইওয়ান, দক্ষিণ চীন, বাংলাদেশ, ভারত সহ বিশ্বের অনেক দেশে এটি জন্মে থাকে। মার্কিন যুক্তরাষ্ট্রে কৃষ্ণচূড়া শুধু মাত্র দক্ষিণ ফ্লোরিডা, দক্ষিণ পশ্চিম ফ্লোরিডা, টেক্সাসের রিও গ্রান্ড উপত্যকায় পাওয়া যায়।
ভারতবর্ষে সাধারণত এপ্রিল-জুন সময়কালে কৃষ্ণচূড়া ফুল ফোটে। তবে পৃথিবীর বিভিন্ন দেশে কৃষ্ণচূড়ার ফুল ফোটার সময় বিভিন্ন।
ইন্ডি সঙ্গীত
থাম্ব|ইন্ডি সঙ্গীত প্রচার করুন! স্বতন্ত্র সঙ্গীত (প্রায়শই ইন্ডি সংগীত বা ইন্ডি হিসাবে পরিচিত) হলো সে ধরনের সঙ্গীত যা বাণিজ্যিক রেকর্ড লেবেল বা তাদের সহায়ক সংস্থাগুলি থেকে তৈরী না হয়ে, স্বতন্ত্রভাবে তৈরি হয়। ইনডি শব্দটি মাঝে মাঝে একটি নির্দিষ্ট সঙ্গীতের ধারা (যেমন ইন্ডি রক এবং ইন্ডি পপ) বর্ণনা করতে ব্যবহৃত হয়। ১৯২০ এর দশকে ‘ইন্ডি’ বা ‘ইন্ডিপেন্ডেন্ট মিউজিক’ শব্দটি স্বাধীন চলচ্চিত্র সংস্থাগুলিকে চিহ্নিত করার জন্য ব্যবহৃত হয়েছিল, কিন্তু পরে এটি স্বতন্ত্র ব্যান্ড বা রেকর্ড নির্মাতাদের শ্রেণিবদ্ধ করার জন্য ব্যবহৃত হয়।
স্বতন্ত্র লেবেল চুক্তি
স্বতন্ত্র লেবেল চুক্তিগুলি সাধারণত প্রধান লেবেলগুলির দ্বারা প্রদত্ত চুক্তির সাথে সাদৃশ্যপূর্ণ কারণ তাদের শিল্পীর প্রতিনিধিত্ব করার আগে সংজ্ঞায়িত করার মতো আইনী দায়বদ্ধতা রয়েছে। আর্থিক সীমাবদ্ধতার কারণে, স্বতন্ত্র ব্যক্তিরা সাধারণত বড় লেবেলের তুলনায় বিপণন এবং প্রচারে খুব কম ব্যয় করেন।
চান্দনা উচ্চ বিদ্যালয় ও কলেজ
চান্দনা উচ্চ বিদ্যালয় ও কলেজ গাজীপুর মহানগরীর প্রাণকেন্দ্রে অবস্থিত। এটি ১৯৬৪ সালে জাতির পিতা বঙ্গবন্ধু শেখ মুজিবুর রহমান নিজে উদ্বোধন করেন। বিদ্যালয়টিকে ২০১৬ সালে কলেজ বিভাগে উন্নীত করা হয়। বিদ্যালয়ের ভিতরে একটি প্রাথমিক বিদ্যালয় রয়েছে। বিদ্যালয়টি ১৯৬৪ সালে প্রতিষ্ঠিত।
চান্দনা উচ্চ বিদ্যালয় ও কলেজের অধীনে পরিচালিত বিভিন্ন প্রোগ্রাম
স্কুল শাখা
বিদ্যালয়ের চারতলা বিশিষ্ট একটি ভবন রয়েছে এবং পাশে দুইতলা বিশিষ্ট একটি ভোকেশনাল ভবন রয়েছে। অত্র বিদ্যালয়ে ৩২ জন শিক্ষক শিক্ষিকা নিয়োজিত রয়েছেন।
দিবা শাখা
বালক-৬ষ্ঠ থেকে ১০ম শ্রেনী (বিজ্ঞান,মানবিক,ব্যাবসায় শিক্ষা)
কলেজ শাখা
একাদশ-দ্বাদশ বাংলাদেশ উন্মুক্ত বিশ্ববিদ্যালয়েট অধীনে পরিচালিত এস.এস.সি প্রোগাম। বর্তমানে কলেজ ভবন পাঁচতলা, এই ভবনটি উদ্বোদন করেন মুক্তিযুদ্ধ বিষয়ক মন্ত্রণালয়ের মাননীয় মন্ত্রী জনাব আ. ক. ম. মোজাম্মেল হক (এমপি)। যেটায় ১৭ জন প্রফেসর কর্মরত রয়েছে।
প্রাথমিক বিদ্যালয়
প্রাথমিক বিদ্যালয়-(৩য় শ্রেনী ৫ম শ্রেনী) প্রভাতি-বালিকা-৬ষ্ঠ থেকে ১০ম শ্রেনী (বিজ্ঞান,মানবিক,ব্যাবসায় শিক্ষা) এই বিদ্যালয়ের সাথে রয়েছে তিন তলা ভবন বিশিষ্ট পশ্চিম চান্দনা প্রাথমিক বিদ্যালয়। এটাতে ১০ জন শিক্ষক শিক্ষিকা নিয়োজিত রয়েছে।
জ্যাকারান্ডা
জ্যাকারান্ডা (Jacaranda) হচ্ছে ৪৯টি প্রজাতি নিয়ে গঠিত বিগ্নোনিয়াসি (Bignoniaceae) পরিবারের একটি গণের নাম। এর আদিনিবাস হলো মধ্য ও দক্ষিণ আমেরিকা, কিউবা, হিস্পানিওলা এবং জ্যামাইকা ও বাহামার উষ্ণ ও উপউষ্ণমণ্ডলীয় অঞ্চলগুলোতে। এটাকে এশিয়ার বিভিন্ন দেশে এমনকি অস্ট্রেলিয়াতেও অনুপ্রবেশ করানো হয়েছে। এটা নেপালে ব্যাপক ভাবে লাগানো হয়েছে।
অলংকরণ
সাধারণত আলংকারিক বৃক্ষ হিসেবে রাস্তার ধারে সারিবদ্ধ ভাবে লাগানো হয়। এর ফুলের রঙ বেগুনী বা নীল রঙের হয়ে থাকে। বসন্তে কোনো পাতা থাকে না। ফলে গোটা বৃক্ষটিকে মনে হয় বেগুনী বা নীল বৃক্ষের মত, বেশ স্বাপ্নিক একটা আমেজ নিয়ে আসে পরিবেশটাতে। এদের সৌন্দর্যের জন্য স্থান করে নিয়েছে বিভিন্ন কৃষ্টিতে ও তাদের কথা ও সাহিত্যে, গানে বাজনায়। এমনকি কুসংস্কারেও। অস্ট্রেলিয়াবাসী এখন চিন্তাই করতে পারে না জ্যাকারান্ডা বৃক্ষ ছাড়া জীবন। 'গ্রাফটন'কে (Grafton) অস্ট্রেলিয়ার জ্যাকারান্ডা রাজধানী বলা হয়, কেননা, গ্রাফটনের বেশির ভাগ রাস্তার পাশে সারিবদ্ধ ভাবে অসংখ্য জ্যাকারান্ডা  লাগানো আছে। সেপ্টেম্বর-অক্টবর মাসে পুরো গ্রাফটনের রাস্তাগুলো জ্যাকারান্ডা ফুলে ফুলে বেগুনী হয়ে থাকে। এ উপলক্ষে প্রতি বছর এখানে উৎসব (Jacaranda festival) অনুষ্ঠিত হয়। অস্ট্রেলিয়ার অনেক রাস্তার নাম জ্যাকারান্ডার নামে নামকরণ করা হয়েছে। যেমন, নিউ সাউথ ওয়েলস রাজ্যের গ্রাফটনে এবং লিসমোরে দুটি পৃথক রাস্তার নাম জ্যাকারান্ডা এভিনিউ নামে  নামকরণ করা হয়েছে ।
বর্ণনা
জ্যাকারান্ডা মাঝারি আকারের গাছ। আট থেকে দশ মিটারের মতো উঁচু হয়। ফুল নীল-বেগুনি। অতিরিক্ত পানি সহ্য করতে পারে না। চিরল চিরল পাতা। শীতে পাতা ঝরে যায়। বসন্তে ফুল ফুটে। কলি অবস্থায় গাঢ় রং। ফুল ফোটার পর একটু ফিকে রং ধারণ করে। গ্রীষ্ম-বর্ষায় সবুজ পাতায় ভরে ওঠে গাছ। এর সঙ্গে পাল্লা দিয়ে ফোটে ফুল। গাছে ফুল থাকে অনেক দিন। ফুল গন্ধহীন। গোলাকার ফল পাঁচ সেন্টিমিটার চওড়া। ফল সবুজ রঙের। পাকা ফল বাদামি। জ্যাকারান্ডার বংশবৃদ্ধি বীজ ও কলম—দুভাবেই হয়। ঢাকার হাতিরঝিল, রমনা পার্ক, সোহরাওয়ার্দী উদ্যান ও কার্জন হল প্রাঙ্গণে জ্যাকারান্ডাগাছ আছে।
এম. এস. সুব্বুলক্ষ্মী
thumb|এম. এস. সুব্বুলক্ষ্মী স্মারক ডাকটিকিট ২০০৫, ভারত thumb|M. S. Subbulakshmi|এম. এস. সুব্বুলক্ষ্মী '''এম. এস. সুব্বুলক্ষ্মী' (M.S. Subbalakshmi'') (১৬ সেপ্টেম্বর, ১৯১৬- ১১ ডিসেম্বর, ২০০৪) কর্ণাটকী শাস্ত্রীয় সংগীতের বিশিষ্ট সংগীত শিল্পী ছিলেন। তিনি ভারতীয় সংগীতকে পৃথিবীর বিভিন্ন দেশে প্রচার ও প্রসার করার ক্ষেত্রে গুরুত্বপূর্ণ ভূমিকা নিয়েছিলেন। ১৯৯৮ সালে ভারত সরকার তাকে ভারতের শ্রেষ্ঠ পুরস্কার ভারতরত্ন পুরস্কারে সম্মানিত করেন। শুভলক্ষ্মী একজন প্রখ্যাত অভিনেত্রীরূপেও বিখ্যাত ছিলেন।
জন্ম ও পরিবার
এম. এস. শুভলক্ষ্মীর জন্ম হয় ১৯১৬ সালে দক্ষিণ ভারতের মাদুরাই নামক স্থানে। ২৪ বছর বয়সে শুভলক্ষ্মী '''সেহ. টি. সদাশিবমর সাথে বিবাহ সূত্রে আবদ্ধ হন। তিনি সবসময় কপালে একটা বড় সিন্দুরের ফোঁটা আঁকতেন, নাকের দুপাশে নাকফুল পরতেন এবং তার হাতে সবসময় একটি বড় ফুলের মালা শোভা পেত। ছোটবেলায় তিনি বাড়ি থেকে একটি সংগীতের পরিবেশ লাভ করেছিলেন। শুভলক্ষ্মীর মা ছিলেন একজন প্রখ্যাত গায়িকা। মা নিজের মেয়েকে একজন সু-গায়িকা করতে কামনা করেছিলেন। তিনি ছোটবেলায় মায়ের থেকেই সংগীতের অনুপ্রেরণা লাভ করেন ও মায়ের থেকেই প্রয়োজনীয় সংগীতের শিক্ষা লাভ করেন। মীনাক্ষী মন্দির'''-এ শুভলক্ষ্মীর মা সংগীতানুষ্ঠানে যোগদান করেছিলেন ও মায়ের সাথে শুভলক্ষ্মীও মীনাক্ষী মন্দিরে গাইতে মাকে সহায়তা করেছিলেন।
শিক্ষা ও সঙ্গীত সাধনা
শুভলক্ষ্মীর সতেরো বছর বয়সে তিনি মাদ্রাজ মিউজিক একাডেমীতে সংগীত পরিবেশন করার সুবিধা লাভ করেন ও দর্শকের ভূয়সী প্রশংসা লাভ করতে সমর্থ হন। একজন ভাল গায়িকা হিসাবে সমাজ থেকে স্বীকৃতি লাভ করেন। ১৯৪৩ সালে তিনি সর্বভারতীয় সংগীতানুষ্ঠানে সংগীত পরিবেশন করাতে, সর্বভারতীয় স্তরে তার নাম-যশ বিয়পি পরে। তিনি একজন প্রখ্যাত অভিনেত্রী রূপেও বিখ্যাত ছিলেন। তিনি মীরা নামক একটি চলচ্চিত্রে অভিনয় করে দর্শকের মন জয় করেছিলেন এবং সেই চলচ্চিত্রে তিনি নিজে সংগীত পরিবেশন করেছিলেন। তিনি ছিলেন কর্ণাটকী সংগীতের একজন নিপুণ গায়িকা। মহাত্মা গান্ধীর ৭৮ তম জন্মোত্সব উপলক্ষে শুভলক্ষ্মী হরি তুম হারো জান কী পীর নামক ভজন পরিবেশন করেছিলেন। ১৯৬৬ সালে তিনি আমেরিকা যুক্তরাষ্ট্র কমন ওয়েলথ্-এর মহা সচিবের আমন্ত্রণে আমেরিকা যান ও সেখানে সংগীত পরিবেশন করে শ্রোতাদের মন জয় করতে সমর্থ হন। ১৯৫৪ সালে ভারত সরকার তাকে পদ্মভূষণ উপাধিতে বিভূষিত করে। তাকে সংগীত নাটক একাডেমী ও সংগীত কলানিধি পুরস্কারেও সম্মানিত করা হয়েছিল। ১৯৭৪ সালে তিনি সন্মানীয় রামণ ম্যাগসেসে পুরস্কার লাভ করেন।
মৃত্যু
এই কিংবদন্তি শিল্পীর ২০০৪ সালে পরলোকপ্রাপ্তি ঘটে।
পবলেট মঠ
সান্টা মারিয়া ডি পবলেট রাজকীয় মঠ ১১৫১ সালে প্রতিষ্ঠিত একটি সিস্টারশান মঠ। এটি কাতালোনিয়ার (স্পেন) কঙ্কা ডি বারবেরা জেলায় প্রাইডস পর্বতমালার পাদদেশে অবস্থিত। মুরদের কাছ থেকে জয় করা জমিতে ফ্রান্সের সিস্টারশান সন্ন্যাসীরা এটি তৈরী করেন। প্রধান স্থপতি ছিলেন আরনাউ বারগিউস।
সিস্টারশান ত্রিভুজ নামে পরিচিত তিনটি মঠ, যাদের সাহায্যে দ্বাদশ শতাব্দীতে কাতালোনিইয়ায় ক্ষমতা বজায় রাখা হয়েছিল, এটি তাদের প্রথম। বাকি দুটি হল ভালবোনা ডি লে মনগেস ও সান্টে ক্রেউস।
পবলেট মঠ ১৯৯১ সালে ইউনেস্কো বিশ্ব ঐতিহ্যবাহী স্থান হিসেবে তালিকাভুক্ত হয়।
মোহাম্মদ মিন্টু শেখ
মোহাম্মদ মিন্টু শেখ (জন্ম: ২৯ জানুয়ারি ১৯৯০; মিন্টু শেখ নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০০৯–১০ মৌসুমে, বাংলাদেশী ক্লাব ফেনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। পরবর্তী মৌসুমে তিনি ঢাকা আবাহনীতে যোগদান করেছেন। ঢাকা আবাহনীতে মাত্র ১ মৌসুম অতিবাহিত করার পর পুনরায় ফেনীর সাথে চুক্তি স্বাক্ষর করেছেন। পরবর্তীকালে, তিনি ঢাকা মোহামেডানের হয়ে খেলেছেন।
২০১০ সালে, মিন্টু বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৬ ম্যাচে অংশগ্রহণ করেছেন। দলগতভাবে, মিন্টু এপর্যন্ত ১টি শিরোপা জয়লাভ করেছেন, যা তিনি ঢাকা আবাহনীর হয়ে জয়লাভ করেছেন।
প্রারম্ভিক জীবন
মোহাম্মদ মিন্টু শেখ ১৯৯০ সালের ২৯শে জানুয়ারি তারিখে বাংলাদেশের মাগুরায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১০ সালের ১৬ই জানুয়ারি তারিখে, মাত্র ১৯ বছর ১১ মাস ১৯ দিন বয়সে, মিন্টু তাজিকিস্তানের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি বাংলাদেশ ২–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে মিন্টু সর্বমোট ৩ ম্যাচে অংশগ্রহণ করেছেন।
সরন লোকসভা কেন্দ্র
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
সরণ লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী রাজীব প্রতাপ রুডি।
পার্থসারথী শর্মা
পার্থসারথী হরিশ্চন্দ্র শর্মা (पार्थसारथी शर्मा; জন্ম: ৫ জানুয়ারি, ১৯৪৮ - মৃত্যু: ২০ অক্টোবর, ২০১০) রাজস্থানের আলওয়ার এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৭০-এর দশকের মাঝামাঝি সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে রাজস্থান দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন পার্থসারথী শর্মা।
প্রথম-শ্রেণীর ক্রিকেট
১৯৬২-৬৩ মৌসুম থেকে ১৯৮৪-৮৫ মৌসুম পর্যন্ত পার্থসারথী শর্মা’র প্রথম-শ্রেণীর খেলোয়াড়ী জীবন চলমান ছিল। রাজস্থানের আলওয়ার এলাকায় পার্থসারথী শর্মা’র জন্ম। ১৯৭৪ থেকে ১৯৭৭ সময়কালে ভারতের পক্ষে পাঁচ টেস্ট ও দুইটি একদিনের আন্তর্জাতিকে অংশগ্রহণ করেছিলেন। দুই দশককাল ঘরোয়া ক্রিকেটে পদচারণা ছিল পার্থসারথী শর্মা’র।
রঞ্জী ট্রফিতে ৩৯.৬৯ গড়ে ৪৩৭২ ও দিলীপ ট্রফিতে ৩৮.৩১ গড়ে ১৩৭৯ রান তুলেন। মধ্য অঞ্চলের চ্যাম্পিয়নশীপ প্রতিযোগিতায় দলের পুণঃপুণঃ শিরোপা বিজয়ে প্রধান চালিকাশক্তি ছিলেন তিনি। এছাড়াও, বেশ কয়েকবার জাতীয় প্রতিযোগিতায় দলকে রানার্স-আপ করান। ১৯৭১-৭২ মৌসুমে প্রথমবারের মতো দিলীপ ট্রফির শিরোপা বিজয়ী মধ্য অঞ্চলের অন্যতম তারকা ছিলেন।
১৯৭৭-৭৮ মৌসুমে বাদ-বাকী ভারত দলের অধিনায়কের দায়িত্বে ছিলেন। ইরানি কাপে বোম্বের বিপক্ষে ইনিংস বিজয়ে নেতৃত্ব দেন। ২০৬ রানের ইনিংস খেলেন ও চার উইকেট দখল করেন। তন্মধ্যে, এটিই তার ব্যক্তিগত সর্বোচ্চ রানের ইনিংস হিসেবে চিত্রিত হয়ে যায়। ১৯৭৪-৭৫ মৌসুমে বিদর্ভের বিপক্ষে ব্যক্তিগত সেরা বোলিং পরিসংখ্যান গড়েন। দ্বিতীয় ইনিংসে প্রতিপক্ষের প্রথম ছয় উইকেট পান ও ৬/২৬ লাভ করেন। এরপর, ঐ খেলায় সর্বোচ্চ অপরাজিত ৫৪ রান করে রাজস্থানকে আট উইকেটে জয় এনে দেন।
ঘরোয়া ক্রিকেটে দূর্দান্ত ক্রীড়ানৈপুণ্য প্রদর্শন করলেও টেস্ট ক্রিকেটে তিনি বেশ ম্রিয়মান ছিলেন। মজবুত গড়নের ডানহাতি ব্যাটসম্যান ছিলেন তিনি। রাজস্থান ও মধ্য অঞ্চলের সদস্যরূপে রঞ্জী ট্রফি ও দিলীপ ট্রফিতে সুন্দর খেলা উপহার দেন। ফলশ্রুতিতে, জাতীয় দল নির্বাচকমণ্ডলীর দৃষ্টি আকর্ষণে সক্ষমতা দেখান।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন পার্থসারথী শর্মা। ১১ ডিসেম্বর, ১৯৭৪ তারিখে দিল্লিতে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১ জানুয়ারি, ১৯৭৭ তারিখে কলকাতায় সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।
১৯৭৪-৭৫ মৌসুমে ওয়েস্ট ইন্ডিজ দল ভারত গমনে আসে। অভিষেক টেস্টে ৫৪ ও ৪৯ রান তুলেন তিনি। তবে, পরের টেস্টে ভালো খেলতে পারেননি তিনি। ৬ ও ৯ রানে আউট হন। ফলে, তাকে দলের বাইরে রাখা হয়। এরপর, নিউজিল্যান্ড ও ওয়েস্ট ইন্ডিজ গমনার্থে তাকে ভারত দলে রাখা হয়। ব্রিজটাউনে অনুষ্ঠিত সিরিজের প্রথম টেস্টে সুনীল গাভাস্কারের সাথে ব্যাটিং উদ্বোধনে নামেন তিনি। কিন্তু, ৬ ও ১ রান করতে সক্ষম হন।
১৯৭৬-৭৭ মৌসুমে নিজ দেশে ইংল্যান্ডের মুখোমুখি হন। দুই টেস্টে ৪, ২৯, ৯ ও ২০ রানের ইনিংস খেলেন। উভয় খেলাতেই তার দল পরাজিত হয়। এরপর আর তাকে জাতীয় দলে রাখা হয়নি।
২০ অক্টোবর, ২০১০ তারিখে ৬২ বছর বয়সে পার্থসারথী শর্মা’র দেহাবসান ঘটে।
অকল্যান্ড সিটি
অকল্যান্ড (Auckland) উত্তর নিউজিল্যান্ডের একটি শহর। এটি উত্তর অকল্যান্ড উপদ্বীপ এবং উত্তর-পশ্চিম নর্থ আইল্যান্ডকে সংযুক্তকারী একটি স্থলযোটকের উপর অবস্থিত। এটি তাসমান সাগরের একটি বাহু মানুকাউ খাঁড়ি এবং প্রশান্ত মহাসাগরের একটি বাহু হাউরাকি উপসাগরের ওয়াইটেমাটা খাঁড়ির তীরে অবস্থিত। শহরের সীমানার কাছে একাধিক মৃত আগ্নেয়গিরি আছে। শহরটি নিউজিল্যান্ডের প্রধান সমুদ্র বন্দর এবং মৎস্য-, বাণিজ্য- ও শিল্প-কেন্দ্র। এখানে একটি নৌঘাঁটি আছে। অকল্যান্ডে উৎপাদিত দ্রব্যের মধ্যে আছে লোহা ও ইস্পাত, প্রক্রিয়াজাত খাদ্য, যন্ত্রপাতি, টেক্সটাইল, বস্ত্র, মোটরযান, বনজ দ্রব্য এবং রাসায়নিক সার।
অকল্যান্ডের দর্শনীয় স্থানের মধ্যে আছে অকল্যান্ড সিটি আর্ট গ্যালারি, যাতে ইউরোপীয় ও নিউজিল্যান্ডীয় শিল্পীদের শিল্পকর্ম স্থান পেয়েছে। অকল্যান্ড ইন্সটিটিউট ও জাদুঘর, পরিবহন ও প্রযুক্তি জাদুঘর, এবং পার্নেল গোলাপ উদ্যান। ১৮৮২ সালে এখানে অকল্যান্ড বিশ্ববিদ্যালয় এবং ১৯৬৪ সালে অকল্যান্ড প্রযুক্তি ইন্সটিটিউট স্থাপিত হয়। বেশ কিছু সেতু কেন্দ্রীয় শহরকে দ্রুত বর্ধমান শহরতলী এলাকার সাথে সংযুক্ত করেছে। এদের মধ্যে অকল্যান্ড হার্বার ব্রিজ বৃহত্তম। অকল্যান্ডে নিউজিল্যান্ডের প্রধান আন্তর্জাতিক বিমানবন্দরটি অবস্থিত।
১৯৪৫ সালে ২য় বিশ্বযুদ্ধের অবসানের পর প্রশান্ত মহাসাগরীয় দ্বীপপুঞ্জের বহু লোক অকল্যান্ডে পাড়ি জমান। এরা ছাড়াও অকল্যান্ডে মাওরি জাতির লোকেদের একটি বড়ো সম্প্রদায় আছে; মাওরিরা দেশটির আদিবাসী। ২০০৬ সালের তথ্য অনুযায়ী এখানকার অর্ধেক অধিবাসী ইউরোপীয়, ২২.৪% এশীয়, ১২% প্রশান্ত মহাসাগরীয় দ্বীপপুঞ্জীয়, এবং ৭.২% মাওরি জাতিভুক্ত।
১৮৪০ সালে অকল্যান্ডকে নিউজিল্যান্ড উপনিবেশের রাজধানী হিসেবে প্রতিষ্ঠা করা হয়। ১৮৬৫ সালে রাজধানী অকল্যান্ড থেকে সরিয়ে ওয়েলিংটনে নিয়ে যাওয়া হয়। ১৮৭১ সালে অকল্যান্ড বড়ো শহরের মর্যাদা লাভ করে। বর্তমানে বৃহত্তর অকল্যান্ড পৌর এলাকাতে ১৪ লক্ষেরও বেশি লোকের বাস। কেন্দ্রীয় মূল শহরে প্রায় ৪ লক্ষ লোক বাস করেন।
এনকাউন্টার (২০২১-এর চলচ্চিত্র)
থাম্ব|চলচ্চিত্রের পোস্টার এনকাউন্টার হল ২০২১ সালে মুক্তিপ্রাপ্ত ইংরেজি ভাষার একটি রোমাঞ্চকর চলচ্চিত্র। চলচ্চিত্রটি পরিচালনা এবং এর চিত্রনাট্য লিখেছেন মাইকেল পিয়ার্স এবং জো বার্টন। চলচ্চিত্রটিতে প্রাধান চরিত্রে অভিনয় করেছে রিজ আহমেদ, অক্টাভিয়া স্পেন্সার এছাড়াও পার্শ্ব চরিত্রে অভিনয় করেছে জেনিনা গাভাঙ্কর, ররি কোচরান, লুসিয়ান-রিভার চৌহান এবং আদিত্য গেদ্দাদা।
২০২১ সালের ৩ সেপ্টেম্বরে ৪৮তম টেলুরাইড চলচ্চিত্র উৎসবে এটির ওয়ার্ল্ড প্রিমিয়ার হয়। ৩ ডিসেম্বর ২০২১ সালে অ্যামাজন স্টুডিওস কর্তৃক এটি সীমিত আকারে প্রকাশিত হয় এবং পরে ১০ ডিসেম্বরে প্রাইম ভিডিওতে মুক্তি পায়।
নির্মাণ
২০১৮ সালের অক্টোবর মাসে জানা যায় যে মাইকেল পিয়ার্স চিত্রনাট্য ছাড়াও চলচ্চিত্রটির একটি অংশ পরিচালনাও করবেন, এবং জো বার্টন, ফিল্ম৪ প্রোডাকশনস কোম্পানি এবং আমাজন স্টুডিও চলচ্চিত্রটিকে প্রযোজনা করবে। ২০২০ সালের জুলাই মাসে, রিজ আহমেদ এবং অক্টাভিয়া স্পেন্সার চলচ্চিত্রে অভিনয়শিল্পী হিসেবে যোগ দেন, এবং জানানো হয় অ্যামাজন স্টুডিওগুলি চলচ্চিত্রটি বিতরণ করবে। ২০২০ সালের সেপ্টেম্বরে, জনিনা গাভাঙ্কর অভিনয়ে যোগ দেয়। ২০২০ সালের অক্টোবরে, ররি কোচরান অভিনয়ে যোগ দেয়। ২০২০ সালের নভেম্বরে, লুসিয়ান-রিভার চৌহান এবং আদিত্য গেদ্দাদা অভিনয়ে যোগ দেয়। ২০২০ সালের অক্টোবর মাসে চলচ্চিত্রটির প্রথম চিত্রগ্রহণ শুরু হয়।
আবু বকর ইবনে আল-আরাবি
আবু বকর ইবনুল আরাবি বা পুরো নাম মুহাম্মাদ আবদুল্লাহ ইবনে আল-আরাবি (জন্ম সেভিলা ১০৭৬- ফেজে ১১৪৮ মধ্যে) ছিলেন একজন মুসলিম বিচারক ও পণ্ডিত এবং মালিকি মাজহাবের আল-আন্দালুস অঞ্চলের আইন কর্মকর্তা। আল-মুত্তামিদ ইবনে আব্বাদের মতো ইবনে আল-আরবীও আলমোরাভিডসের রাজত্বকালে মরোক্কোতে হিজরত করতে বাধ্য হয়েছিলেন। তিনি কিছু সময়ের জন্য আল-গাজ্জালির ছাত্র ছিলেন বলে জানা যায়। তিনি ছিলেন মলিকি আইনশাস্ত্রের শিক্ষক। তার পিতা আবু মুহাম্মদ আলী ইবনে আহমদ ইবনে সাইদ ইবনে হাযমের ছাত্র ছিলেন, যদিও ইবনে আল-আরবী তাকে বিচ্যুত মনে করেছিলেন। তিনি স্পেনে আশআরি ধর্মতত্ত্বের প্রসারেও অবদান রেখেছিলেন। তার সম্পর্কে একটি বিস্তারিত জীবনী তার সমসাময়িক কিউটার বিচারক ও বিখ্যাত মালিকি পণ্ডিত কাজী আয়াজ(মৃত্যু ১১৪৯) দ্বারা লিখিত হয় ।
জীবনী
alt=|থাম্ব| ফেজের বাব মাহরুক কবরস্থানে ইবনে আল- আরবীর কবর। আবু বকর ইবনে আল-আরবী (জন্ম: ৪৬৮/১০৭৬, মারা গেছেন ৫৪৩ হিজরী/১১৪৮) একজন "আন্দালুসিয়ান মালাইকেট কাজি" ছিলেন। তিনি সেভিল আল-আন্দালিয়াসে জন্মগ্রহণ করেছিলেন, ইবনে আল-আরবির পিতা (আবু মুহাম্মাদ ইবনে আল-আরবি) ছিলেন এক উচ্চ পদস্থ রাজনীতিবিদ, সেভিলের তাইফ রাজা আল-মুত্তামিদ ইবনে আব্বাদের জন্য কাজ করেছিলেন (আর। ৯৯৯-১০৯১)। তবে, ১০৯১ সালে যখন আল-আন্দালুসকে আলমোরাভিডস দ্বারা পরিচালিত করা হয়, ইবনে আল-আরবি (সমসাময়িক ১৬) এবং তার বাবা সিদ্ধান্ত নেন যে কম অশান্ত পরিস্থিতি তৈরি হবে (তার পিতারও রাজনৈতিক উদ্দেশ্য ছিল)। আরবি ও তার পিতা জাহাজে মিশরে যাত্রা করেছিলেন এবং সেখান থেকে তারা জেরুজালেমে ফিরে যায় যেখানে তারা ১০৯৩-১০৯৬ অবধি অবস্থান করেন।
১০৯৬ সালে জেরুজালেম ছেড়ে যাওয়ার পরে, আল-আরবি উভয়ই পড়াশুনার জন্য দামেস্ক এবং বাগদাদে ভ্রমণ করেছিলেন। তারা বাগদাদে স্থায়ী হয় এবং তারা তীর্থযাত্রা শেষে সেখানে ফিরে আসে। জেরুজালেমে থাকাকালীন ইবনে আল-আরবী সেখানে উপস্থিত সমস্ত বিদ্বানদের দ্বারা প্রবৃত্ত হয়েছিলেন এবং হজ পালন তাঁর জ্ঞানের সন্ধানে যুক্ত হয়ে ওঠেন। ১০৯৭ সালে তিনি বাগদাদ ফিরে আসার সময়ই অবশেষে ইবনে আল-আরবী ইমাম আব-হামদ আল-গাজ্জালির সাথে সাক্ষাত করেন, যার অধীনে ইবনে আল-আরবি পড়াশোনা করেছিলেন।
একুশ বছর বয়সে ইবনে আল-আরবী আল-গাজালির সাথে ঘনিষ্ঠভাবে পড়াশোনা করেছিলেন, একজন ইসলামী ধর্মতত্ত্ববিদ, দার্শনিক এবং সুফি রহস্যবিদ। প্রকৃতপক্ষে, ইবনে আল-আরবী "আল-গাজালির জীবন এবং তার শিক্ষা সম্পর্কে তথ্যের অন্যতম গুরুত্বপূর্ণ উৎস" বলে অভিহিত করা হয়। আল-গাজ্জালির ধর্মতত্ত্বের কথা যখন এলো, ইবনে আল-আরবী একজন মাস্টার হয়ে ওঠেন এবং উৎসাহী ছিলেন, তবে সম্ভবত তাঁর শিক্ষার উপরে আরও গুরুত্বপূর্ণ বিষয় ছিল সমালোচিত। যদিও ইবনে আল-আরবি নিঃসন্দেহে আল-গাজ্জালিকে সম্মান করেছেন, কিন্তু ফলসফার (ইসলামী দর্শন) শিক্ষার কথা উঠলে তিনি তার পার্থক্য অনুভূতি প্রকাশ করতে ভয় পাননি।
ইবনে-আল-আরবির বাবা মারা যাওয়ার পরে ১০৯৯ (৫৭ বছর বয়সে), তিনি সেভিলে ফিরে গেলেন (২৬ বছর বয়সে)। মুসলিম পূর্বে দশ বছর অধ্যয়নরত থাকার পরে, তিনি একজন সুনামধন্য ও সম্মানিত পণ্ডিত এবং শিক্ষক হিসাবে ফিরে আসেন, পাশাপাশি মুসলিম পশ্চিমে আল-গজালির রচনা ও শিক্ষার প্রচারের প্রধান উৎস হিসাবে। ইবনে আল আরবী আল-গাজালির কাজ অধ্যয়ন, প্রতিবিম্বিত এবং চ্যালেঞ্জ অব্যাহত রেখেছিলেন। উদাহরণস্বরূপ, আল-গাজালী বিশ্বাস করেছিলেন যে, "ঈশ্বর বাস্তবে যা সৃষ্টি করেছেন তার চেয়ে সম্ভাবনার ক্ষেত্রের মধ্যে সর্বোত্তম, নিখুঁত বা আরও পূর্ণ কিছু নেই।" তবে ইবনে আল-আরবী যুক্তি দেখান যে  ঈশ্বরের শক্তির সীমাবদ্ধতা রয়েছে। ইবনে আরাবির এই মতবাদটিকে ওয়াহদাতুল উজুদ বা অস্তিত্বের ঐক্য বলা হয়।  আমরা ইবনে আল আরবির এই যুক্তিটি তাঁর অন্যান্য কয়েকটি রচনায় দেখতে পাচ্ছি। উদাহরণস্বরূপ, এমন সময়গুলি ছিল (এবং সম্ভবত এখনও রয়েছে) যখন বিচারক এবং আইনজীবিরা এমন পরিস্থিতিতে পড়েছিলেন যেখানে বিচারিক সিদ্ধান্তের বিষয়ে অন্তর্দৃষ্টি বা দিকনির্দেশনা প্রদানে সহায়তা করার জন্য আইনি পাঠ্য বা শাস্ত্রপদ নেই is এই ক্ষেত্রে, বিচারক এবং আইনজীবিদের আইনের শাসন নির্ধারণের জন্য তাদের সর্বোত্তম বিবেচনা ব্যবহার করতে হবে। নিন্দার আইনগুলি প্রশ্নে আসে এবং শাস্তি ঈশ্বরের অধিকার বা ব্যক্তিগত অধিকার হিসাবে সংজ্ঞায়িত করে বিতর্কিত হয়। যদিও ইবনে আল আরবী স্বীকৃতি দিয়েছিলেন যে অধিকার ঈশ্বরের বা ব্যক্তিগত অধিকারের বিষয়ে দুটি মতামত রয়েছে, শেষ পর্যন্ত তিনি অনুভব করেছিলেন যে অপরাধটি মূলত একটি ব্যক্তিগত অধিকার হিসাবে দেখা উচিত, কারণ এটি আবেদনের দ্বারা ক্ষতিগ্রস্থ ব্যক্তির দ্বারা শর্তযুক্ত।
ইবনে আল-আরবী আত্মার এবং জ্ঞানের অধ্যয়ন ও তত্ত্বের প্রতিফলন ঘটায়। ইবনে আল আরবী সুফি যুক্তিটি অধ্যয়ন করেছিলেন যে জ্ঞান কেবলমাত্র আত্মার শুদ্ধতা, হৃদয়ের অনুশাসন এবং দেহ এবং হৃদয়ের মধ্যে সামগ্রিক ঐক্যের পাশাপাশি বৈষয়িক উদ্দেশ্য থেকে অপসারণের মাধ্যমেই অর্জন করা যায়। ইবনে আল-আরবী যুক্তি দেখান যে এটি একটি চূড়ান্ত অবস্থান, এবং বিশ্বাস করে যে কোনও ব্যক্তি যে জ্ঞান অর্জন করে এবং তার আত্মা যে পবিত্র বা ধর্মভীরু আমল সম্পাদন করে তার মধ্যে কোন সম্পর্ক নেই।
ইবনে আল আরবী আইন ও নীতিশাস্ত্রের অধ্যয়নের ক্ষেত্রে আত্মার জ্ঞানকে ব্যবহার করেছিলেন। উদাহরণস্বরূপ, গর্ভপাত সম্পর্কে আলোচনা করার সময়, মাযহাবগুলির রায়গুলি যথেষ্ট আলাদা হয়। মালেকিস এবং হানাফিস এই বিষয়ে বিপরীত অবস্থান গ্রহণের ঝোঁক রাখে। মালিকরা সাধারণত গর্ভধারণের পরে প্রসূত গর্ভপাত নিষেধ করে, কারণ এটি এমন একটি বিষয় হিসাবে দেখা যায় যেখানে আত্মা অনাগত সন্তানের মধ্যে শ্বাস ফেলা হয়। যদিও হানাফিসের ধারণা যে "গর্ভধারণের ১২০ তম দিন অবধি গর্ভপাত করানো শাস্তিযোগ্য নয়"। ইবনে-আল-আরবী মালেকী এবং হানাফির মতামতের মধ্যে ব্যবধানটি "আশ্রয়ের পরে ভ্রূণের আরও বেশি সুরক্ষার অধিকার প্রদান" করার চেষ্টা করেছিলেন, যদিও শেষ পর্যন্ত তিনি এই ব্যবধানটি সরিয়ে নিতে সফল হননি।
ইবনে আল আরবী আরও অনেক বিষয়ে লিখেছেন। উদাহরণস্বরূপ, তিনি নারীদের প্রতি দুর্ব্যবহার ও অনুশাসন নিয়ে লিখেছিলেন। তিনি একবার লিখেছিলেন, "[দাসদের] লাঠি দিয়ে শৃঙ্খলাবদ্ধ হওয়া দরকার, যদিও [মুক্ত লোক] ইঙ্গিত দেওয়ার চেয়ে বেশি প্রয়োজন হবে না। নারী এবং এমনকি পুরুষদের মধ্যে এমনও রয়েছে যারা কেবল সংশোধনের (আদাব) মাধ্যমে ভাল আচরণ করবেন। যে কোনও ব্যক্তি এটি জানেন তাকে [স্ত্রীকে] শৃঙ্খলা অবলম্বন করতে হবে, যদিও তিনি যদি এ থেকে বিরত থাকেন তবে ভাল " তবে, মনে হয় ইবনে আল-আরবী "অহিংস উপায়ে মারধর" প্রকাশের চেষ্টা করার দিকে বেশি মনোনিবেশ করেছিলেন। তিনি বিশ্বাস করেছিলেন যে এটিই "ঐশ্বরিক ওহীর দ্বারা অনুমোদিত একমাত্র উপায়", কারণ অহিংস উপায়ে মারধরের উদ্দেশ্য চূড়ান্তভাবে স্ত্রীর আচরণকে উন্নত করা ছিল।
যদিও আবু বকর ইবনুল-আরবির কিছু সমালোচক থাকতে পারে তবে তিনি সাধারণত হাদীসের প্রতি উচ্চ প্রশংসিত কর্তৃপক্ষ ছিলেন এবং বিশ্বস্ত ও বিশ্বাসযোগ্য বলে বিবেচিত হত।
গ্রন্থপঞ্জি
তার প্রধান বইগুলি হ'ল:
সূর্য নমস্কার
সূর্য নমস্কার (सूर्यनमस्कार, ) বা সূর্য প্রণাম হল এক প্রকার যোগ অনুশীলন যা কিছু ক্রমশৃঙ্খলাপূর্ণ যোগাসনের সমন্বয়ে গঠিত।
"সূর্য নমস্কার" এর নামকরণটি সূর্যকে প্রতীকীভাবে আত্মা ও সকল জীবনের উৎস হিসাবে গণ্য করে গ্রহণ করা হয়েছে। কিছু ভারতীয় ঐতিহ্যে, প্রতিটি পদ ভিন্ন মন্ত্রের সাথে যুক্ত।
ব্যুৎপত্তি ও উৎস
সূর্য নমস্কার নামটি সংস্কৃত "সূর্য" ও "নমস্কার", "অভিবাদন" বা "প্রণাম" থেকে এসেছে। সূর্য হল সৌর হিন্দু দেবতা। এটি সূর্যকে আত্মা ও সমস্ত জীবনের উৎস হিসেবে চিহ্নিত করে।
সূর্য নমস্কারের উৎস অস্পষ্ট; ভারতীয় ঐতিহ্য ১৭ শতকের সাধক সমর্থ রামদাসকে সূর্য নমস্কার অনুশীলনের সাথে সংযুক্ত করে, কি আন্দোলন জড়িত ছিল সংজ্ঞায়িত ছাড়া। ১৯২০-এর দশকে, আউন্ধের রাজা ভাওয়ানরাও শ্রীনিবাসরাও পন্ত প্রতিনিধি এই প্রথাটিকে জনপ্রিয় করে তোলেন এবং নামকরণ করেন।  এটা নিশ্চিত করা হয়েছে যে পন্ত প্রতিনিধি এটি আবিষ্কার করেছিলেন, কিন্তু পান্ত বলেছেন যে এটি ইতিমধ্যেই সাধারণ মারাঠি ঐতিহ্য।
প্রাচীন কিন্তু সরল সূর্য নমস্কার যেমন আদিত্য হৃদয়ং, রামায়ণের "যুদ্ধ কান্ড" পর্ব ১০৭-এ বর্ণিত,   আধুনিক ধারার সাথে সম্পর্কিত নয়। নৃতাত্ত্বিক জোসেফ অল্টার বলেন যে ১৯ শতকের আগে কোনো হঠযোগ পাঠে সূর্য নমস্কার লিপিবদ্ধ করা হয়নি। সেই সময়ে, সূর্য নমস্কারকে যোগ বলে মনে করা হত না এবং এর ভঙ্গিগুলিকে আসন হিসাবে বিবেচনা করা হত না; ব্যায়াম হিসাবে যোগের পথপ্রদর্শক, যোগেন্দ্র, যোগের সাথে সূর্য নমস্কারের "বিবেচনাহীন" মিশ্রণের সমালোচনা করে লিখেছেন যে "অজ্ঞাত"রা করছে।
যোগ পণ্ডিত-অংশগ্রহণকারী পর্যবেক্ষক "নর্মান সোজোমান" পরামর্শ দিয়েছেন যে কৃষ্ণমাচার্য, "আধুনিক যোগের জনক", প্রথাগত ও "খুব পুরানো" ভারতীয় কুস্তিগীরদের ব্যায়াম যাকে বলা হয় দণ্ড, ১৮৯৬ যোগ দীপিকাতে বর্ণিত হয়েছে, ক্রম ও তার রূপান্তরিত বিন্যাসগুলির জন্য ভিত্তি হিসাবে। বিভিন্ন দণ্ড সূর্য নমস্কার আসন তদাসন, পদহস্তাসন, চাতুরাঙ্গা দণ্ডাসন ও ভুজঙ্গাসন এর সাথে সাদৃশ্যপূর্ণ। কৃষ্ণমাচার্য সূর্য নমস্কার সম্পর্কে সচেতন ছিলেন, যেহেতু মহীশূরের রাজপ্রাসাদে তাঁর যোগশালার সংলগ্ন হলটিতে নিয়মিত ক্লাস অনুষ্ঠিত হত। যোগ পণ্ডিত মার্ক সিঙ্গেলটন বলেন যে "কৃষ্ণমাচার্য ছিলেন সূর্যনামস্করের প্রবাহিত গতিবিধিকে তার মহীশূর যোগ শৈলীর ভিত্তি"। তার ছাত্র, কে. পত্তাবি জোইস, যিনি আধুনিক যুগের অষ্টাঙ্গ বিন্যাসা যোগ তৈরি করেছেন, এবং বি. কে. এস. আয়েঙ্গার, যিনি আয়েঙ্গার যোগ তৈরি করেছিলেন, উভয়েই কৃষ্ণমাচার্যের কাছ থেকে সূর্য নমস্কার এবং আসনগুলির মধ্যে প্রবাহিত বিন্যাশ আন্দোলন শিখেছিলেন এবং তাদের যোগের শৈলীতে ব্যবহার করেছিলেন।
আধুনিক যোগের ইতিহাসবিদ এলিয়ট গোল্ডবার্গ লিখেছেন যে বিষ্ণুদেবানন্দের ১৯৬০ সালের বই দ্য কমপ্লিট ইলাস্ট্রেটেড বুক অফ যোগ "প্রিন্টে ঘোষণা করা হয়েছে" "সূর্য নমস্কারের নতুন উপযোগবাদী ধারণা" যেটিকে তার গুরু শিবানন্দ মূলত সূর্যালোকের মাধ্যমে স্বাস্থ্য নিরাময় হিসেবে প্রচার করেছিলেন। গোল্ডবার্গ লক্ষ্য করেছেন যে বিষ্ণুদেবানন্দ বইতে আলোকচিত্রের জন্য সূর্য নমস্কারের অবস্থানগুলিকে মডেল করেছিলেন এবং তিনি এই ক্রমটিকে স্বীকৃতি দিয়েছিলেন "প্রধানত যা হল: রোগের চিকিৎসা নয় কিন্তু উপযুক্ত ব্যায়াম।"
বিবরণ
সূর্য নমস্কার হল প্রায় বারোটি যোগাসনের ক্রম যা জাম্পিং বা স্ট্রেচিং নড়াচড়ার মাধ্যমে সংযুক্ত, দর্শনগুলির মধ্যে কিছুটা আলাদা। আয়েঙ্গার যোগে, মৌলিক ক্রম হল তাদাসন, উর্ধ্ব হস্তাসন,  উত্তানাসন, উত্থানাসন, আধো মুখ স্বনাসন, উর্ধ্ব মুখ স্বনাসন, চতুরঙ্গ দণ্ডাসন এবং তারপরে তাদাসনে ফিরে যাওয়ার ক্রমটি উল্টানো; অন্যান্য ভঙ্গি অনুক্রম মধ্যে ঢোকানো হতে পারে।
অষ্টাঙ্গ বিন্যাস যোগে, দুটি সূর্য নমস্কার ক্রম রয়েছে, এ ও বি। আসনগুলির ক্রম হল প্রণামাসন, উর্ধ্ব হস্তাসন, উত্তানাসন,  ফালাকাসন (উচ্চ তক্তা), চতুরঙ্গ দণ্ডাসন, উর্ধ্ব মুখ স্বনাসন, আধো মুখ স্বনাসন, উত্তানাসন ও ফিরে প্রণামাসন। আসনগুলির বি ক্রম (বিভিন্ন পার্থক্যগুলি তির্যক ভাষায় চিহ্নিত) হল প্রণামাসন, উৎকাতাসন, উত্তানাসন, অর্ধ উত্তানাসন,  ফলাকাসন,  চতুরঙ্গ দণ্ডাসন, উর্ধ্ব মুখ স্বনাসন, অধো মুখ স্বনাসন, বীরভদ্রাসন ফানাসন,  ফলকাসন থেকে অন্য দিকে বীরভদ্রাসন ১ দিয়ে পুনরাবৃত্তি করুন, তারপর ফালাকাসন থেকে আধো মুখ স্বনাসন (তৃতীয়বার), অর্ধ উত্তানাসন, উত্তানাসন, উৎকাতাসন এবং প্রণামাসন পর্যন্ত পুনরাবৃত্তি করুন।
অনুশীলন
সূর্য নমস্কারের আসনগুলি নিচে পর্যায়ক্রমে বর্ণিত হল। ১২টি আসন ক্রমানুযায়ী প্রতিবারে অনুশীলন করা হয়ে থাকে।
শাহ আমানত
শাহ আমানত উল্লাহ খান (শাহ আমানত উল্লাহ খান, ), চট্টগ্রামের একজন বিখ্যাত দরবেশ ছিলেন। সামগ্রিক ভাবে ধারণা করা হয়, তার আবির্ভাব ১৮শ শতাব্দির শেষ দিকে। জনশ্রুতি মতে তিনি বিহার শরীফ থেকে চট্টগ্রামে আসেন। চট্টগ্রামে তিনি একটি কুটিরে বাস করতেন এবং চট্টগ্রাম জজ কোর্টের পাখা টানার চাকুরি করতেন।
জীবন
আমানত শাহ ইরাকি আরব বংশোদ্ভূত একটি মুসলিম পরিবারে জন্মগ্রহণ করেন। তার পূর্বপুরুষরা বাগদাদ থেকে বিহারে চলে আসেন এবং তারাও আব্দুল কাদের জিলানীর বংশধর। তার পিতার নাম নিয়ামত। পরে আমানত বাংলায় চলে আসেন। মুর্শিদাবাদ বা ঢাকার লক্ষ্মীবাজারে আমানত শাহ আবদুর রহিম রিজভী নামে একজন কাশ্মীরি পণ্ডিতের শিষ্য হয়েছিলেন এবং বায়'আত গ্রহণ করেছিলেন। শাহ আবদুর রহিম ছিলেন আহমদ সিরহিন্দির পুত্র খাজা মাসুমের নাতি। আমানত দিল্লি, লখনউ ও কাশ্মীরের মতো জায়গায় ইসলাম সম্পর্কে জানার জন্য উপমহাদেশ জুড়ে ভ্রমণ করেছিলেন।
একদিন আবদুর রহিম আমানতকে চট্টগ্রামে চলে যাওয়ার পরামর্শ দেন। থাকার জন্য আমানত চট্টগ্রামের একটি বনাঞ্চলে একটি ছোট কটেজ তৈরি করেন। তিনি চট্টগ্রাম বিচারক আদালতে পাখাওয়ালা হিসাবে চাকরি পেতে সক্ষম হন এবং খুব বেশি মনোযোগ আকর্ষণ না করে একটি সাধারণ জীবনধারা পছন্দ করেন। তিনি ইয়াসিন খানের কদম মোবারক মসজিদে নামাজে অংশ নিতেন। দরবারে কর্মজীবন থেকেই তাকে খান সাহেব বা মিয়া সাহেব ডাকা হতো। তবে, লোকেরা তার আসল পরিচয় উপলব্ধি করার পর আমানত তার জনজীবনকে ধর্মীয় প্রচারের জন্য উৎসর্গ করতে শুরু করেন। তার প্রথম শিষ্য ছিলেন আজিমপুরের দায়রা শরীফের শাহ সুফি মুহাম্মদ দায়েম যিনি পরে আজিমাবাদ ও ফুলওয়ারী শরীফ চলে যান।
জনপ্রিয়তার প্রভাব
মামলা মোকাদ্দমা জেতার উদ্দেশ্যে লোকজন তার মাজার জেয়ারত করে থাকে। চট্টগ্রাম শাহ আমানত আন্তর্জাতিক বিমানবন্দর, কর্ণফুলী নদীতে নির্মিত শাহ আমানত সেতু এবং চট্টগ্রাম বিশ্ববিদ্যালয়ের শাহ আমানত হল তার নামেই নামকরণ করা হয়।
সমাধি
চট্টগ্রাম শহরের লালদীঘির পূর্ব দিকে তার সমাধিসৌধ অবস্থিত।
যমুনা অয়েল কোম্পানি
যমুনা অয়েল কোম্পানি লিমিটেড ( জোসিএল ) (১৯৬৪ সালে পাকিস্তান ন্যাশনাল অয়েল হিসাবে প্রতিষ্ঠিত; ১৯৭২ সালে বাংলাদেশ জাতীয় তেল নামে নামকরণ করা হয়) ( ডিএসই : জেওসিএল re২ ) বাংলাদেশ পেট্রোলিয়াম কর্পোরেশনের একটি সহায়ক সংস্থা যা জাতীয়ভাবে অক্টেন, পেট্রল, ডিজেল, কেরোসিন,  ফার্নেস তেল, বিটুমিন এবং লুব্রিকেন্টস বাংলাদেশে বাজারজাত করে। ১৯৭৫ সালে যমুনা নদীর নামানুসারে এর নাম পরিবর্তন করে যমুনা অয়েল কোম্পানি (জেওসিএল) রাখা হয়। এটির সদর দফতর বাংলাদেশের চট্টগ্রামে অবস্থিত।
ইতিহাস
১৯৬৪ সালে তৎকালীন পাকিস্তানের প্রথম জাতীয় তেল কোম্পানি পাকিস্তান ন্যাশনাল অয়েল লিমিটেড (পিএনওএল) একটি প্রাইভেট লিমিটেড কোম্পানি হিসেবে প্রতিষ্ঠিত হয়। কোম্পানিটি ২.০০ কোটি টাকা অনুমোদিত মূলধন নিয়ে কাজ শুরু করে। ১৯৭১ সালে বাংলাদেশের স্বাধীনতার পরে গণপ্রজাতন্ত্রী বাংলাদেশ সরকার বাংলাদেশ পরিত্যক্ত সম্পত্তি (নিয়ন্ত্রণ, ব্যবস্থাপনা ও নিষ্পত্তি) আদেশ, ১৯৭২ (১৯৭২ সালের পিও নং ১৬) এর মাধ্যমে পাকিস্তান ন্যাশনাল অয়েল লিমিটেডের সম্পদ ও দায় ভার অধিগ্রহণ করে এবং কোম্পানিটির নাম পরিবর্তন করে বাংলাদেশ ন্যাশনাল অয়েল লিমিটেড রাখা হয়। অবশেষে ১৯৭৩ সালের ১৩ জানুয়ারি সরকার কর্তৃক কোম্পানিটির নাম পরিবর্তন করে যমুনা অয়েল কোম্পানি লিমিটেড (জেওসিএল) রাখা হয়। এ সময় কোম্পানিটি পেট্রোবাংলার অধীনে তেল কোম্পানির উপদেষ্টা কমিটি (ওসিএসি) নামে একটি অস্থায়ী কমিটি পরিচালনা করে, যা ২১-৪-৭৩, এম / ও-এর তারিখের বিজ্ঞপ্তি নং ২১-৪-৭৬ (এনআর) দ্বারা গঠিত প্রাকৃতিক সম্পদ।
যমুনা অয়েল কোম্পানি লিমিটেড ১৯৭৫ সালের ১২ মার্চ কোম্পানি আইন ১৯১৩ এর অধীনে যৌথ মালিকানাধীন প্রাইভেট লিমিটেড কোম্পানি হিসেবে যৌথ স্টক কোম্পানি ও ফার্মের রেজিস্ট্রারের কাছে নিবন্ধিত হয়। কোম্পানী হিসাবে ১৯৭৫ সালের ১২ মার্চ কোম্পানী আইন ১৯৩১ এর অধীনে অনুমোদিত মূলধন ৳ ১০.০০ কোটি টাকা এবং পরিশোধিত মূলধন ৳ ৫.০০ কোটি টাকা। পরবর্তীতে ১৯৭৬ সালে বিপিসি অধ্যাদেশ নং এলএক্সএক্সএক্স৮ (১৩ নভেম্বর ১৯৭৬ সালে বাংলাদেশ গেজেটে প্রকাশিত) এর ৩১(গ) ধারা অনুযায়ী কোম্পানির সম্পদ ও দায়-দায়িত্ব বাংলাদেশ পেট্রোলিয়াম কর্পোরেশনের (বিপিসি) কাছে হস্তান্তর করা হয়। তারপর থেকে যমুনা অয়েল কোম্পানি লিমিটেড বিপিসির সহযোগী প্রতিষ্ঠান হিসেবে কাজ করে আসছে। ১৯৮৬ সালের ১ জানুয়ারি ইন্দো-বার্মা পেট্রোলিয়াম কোম্পানি লিমিটেডের (আইবিপিসিএল) সকল সম্পদ ও দায় কোম্পানিতে হস্তান্তর করা হয়।
২০০৫-২০০৬ অর্থবছরে কোম্পানির পরিশোধিত মূলধন বৃদ্ধি করা হয়েছিল ২,০০০ টাকা। ১০.০০ কোটি টাকা থেকে তার লাভের বাইরে বোনাস শেয়ার জারি করে ৫.০০ কোটি টাকা। কোম্পানিটি ২০০৭ সালের ২৫ জুন একটি প্রাইভেট লিমিটেড কোম্পানি থেকে পাবলিক লিমিটেড কোম্পানিতে রূপান্তরিত হয় এবং এর অনুমোদিত মূলধন ৩০০.০০ কোটি টাকায় উন্নীত করা হয়। ২০০৭ সালের ১০ আগস্ট ৩৫.০০ কোটি টাকার বোনাস শেয়ার ইস্যু করে কোম্পানিটির পরিশোধিত মূলধনটি ৪৫.০০ কোটি টাকায় উন্নীত করা হয়। কোম্পানিটি ২০০৮ সালের ৯ জানুয়ারি ঢাকা স্টক এক্সচেঞ্জ লিমিটেড ও চট্টগ্রাম স্টক এক্সচেঞ্জ লিমিটেডের সাথে তালিকাভুক্ত হয় প্রত্যক্ষ তালিকাভুক্তির অধীনে প্রত্যেকে সরাসরি ১.৩৫ কোটি টাকার শেয়ার অফ-লোড করা হয় এবং সেই অনুযায়ী কোম্পানির শেয়ার পুঁজিবাজারে অফ-লোড করা হয়।
সংস্থা এবং কাঠামো
যমুনা তেল পরিচালনা পর্ষদ পরিচালনা করে, ৬ জন নির্বাহীর একটি দল, যাদের সকলেই বাংলাদেশ সরকার কর্তৃক মনোনীত হয়।
বোর্ড কোম্পানির সকল সিদ্ধান্ত এবং শীর্ষ নীতি নির্ধারণ সংস্থার জন্য দায়বদ্ধ। মহাব্যবস্থাপক, কোম্পানির প্রধান নির্বাহী বাংলাদেশ সরকার কর্তৃক অনুমোদন ছাড়াও বাংলাদেশ পেট্রোলিয়াম কর্পোরেশন কর্তৃক নিযুক্ত করা হয়।
সাম্প্রতিক সময়ে, বোর্ড আরো ২ জন পরিচালক যোগ করেছে যারা সবাই জাতীয় সরকার কর্তৃক মনোনীত।
অপারেশন
৩৩৫ ফিলিং স্টেশন, ৫৭৩ ডিস্ট্রিবিউটর পয়েন্ট এবং ১৫৩ প্যাকড পেইন্ট ডিলার। এছাড়াও, সংস্থাটি সরাসরি শিল্প ও বিদ্যুৎকেন্দ্রগুলিতে পণ্য সরবরাহ করে। তা ছাড়া, কোম্পানির ৭৩২ তরল পেট্রোলিয়াম গ্যাস বিক্রেতা এবং ৮৩ টি কীটনাশক ব্যবসায়ী রয়েছে। সিলেট এলপি গ্যাস লিমিটেড, চট্টগ্রাম এবং কৈলাশটিলা প্রকল্পের কাছ থেকে এলপিজির সরবরাহ পায় সংস্থাটি। কোম্পানির বর্তমান কর্মচারী সংখ্যা ৫৯১ জন যার মধ্যে ১৭৬ জন কর্মকর্তা, ১২৩ জন কর্মী এবং ২৯২ জন কর্মী রয়েছে।
ভিনাইলপ্লাস
ভিনাইলপ্লাস ইউরোপিয়ান কাউন্সিল অফ ভিনাইল ম্যানুফ্যাকচারার্স (ইসিভিএম), ইউরোপিয়ান স্টেবিলাইজার প্রডিউসারস অ্যাসোসিয়েশন (ইএসপিএ), ইউরোপিয়ান প্লাস্টিকাইজার অ্যান্ড ইউরোপিয়ান প্লাস্টিক কনভার্টারস (ইইউপিসি) দ্বারা ২০১১ সালে প্রতিষ্ঠিত হয়েছিল যখন পিভিসি শিল্প ভিনাইল ২০১০ নামে একটি পূর্ববর্তী উদ্যোগ পুনর্নবীকরণ করেছিল। ভিনাইলপ্লাস হল একটি দশ বছরের, শিল্প-ব্যাপী স্বেচ্ছাসেবী প্রতিশ্রুতি যাতে পিভিসি উৎপাদন, ব্যবহার এবং পুনর্ব্যবহার করার জন্য আরও পরিবেশগতভাবে দায়ী উপায়গুলি বিকাশ করা যায়। কর্মসূচীটি জাতিসংঘের টেকসই উন্নয়ন লক্ষ্যমাত্রা (এসডিজিএস) এবং বৃত্তাকার অর্থনীতির নীতি এবং লক্ষ্যগুলির সাথে শ্রেণীবদ্ধ।
ভিনাইলপ্লাস সমস্ত ইউরোপীয় পিভিসি শিল্প সেক্টরকে অন্তর্ভুক্ত করে: রজন এবং সংযোজন নির্মাতা, সেইসাথে প্লাস্টিক রূপান্তরকারী এবং পুনর্ব্যবহারকারী সবাইকে। এটি ইইউ-২৮ প্লাস নরওয়ে এবং সুইজারল্যান্ডকে কভার করে।
ভিনাইলপ্লাস রিও+২০ রেজিস্ট্রি অফ কমিটমেন্ট-এর অন্তর্ভুক্ত, এবং গ্রিন ইন্ডাস্ট্রি প্ল্যাটফর্মের সদস্য, জাতিসংঘ শিল্প উন্নয়ন সংস্থা (ইউএনআইডিও) এবং জাতিসংঘের পরিবেশ প্ল্যাটফর্ম প্রোগ্রাম (ইউএনইপি)-এর নেতৃত্বে বিশ্বব্যাপী এর অংশীদারিত্ব রয়েছে। ভিনাইলপ্লাস এসডিজিএস প্ল্যাটফর্মের জন্য জাতিসংঘের অংশীদারিত্বের অংশীদার হিসাবেও নিবন্ধিত যেখানে এটি এসএমএআরটি মানদণ্ড পূরণকারী হিসাবে স্বীকৃত।
ইতিহাস
ভিনাইলপ্লাস ভিনাইল ২০১০ সালের উত্তরাধিকারী, যা ছিল ইউরোপীয় পিভিসি শিল্পের প্রথম স্বেচ্ছাসেবী প্রতিশ্রুতি। ভিনাইল ২০১০, ২০০০ সালে ইউরোপীয় রাসায়নিক শিল্প দ্বারা ১৯৮০-এর দশকে গৃহীত দায়িত্বশীল যত্নের নীতিগুলিকে ঘিরে প্রতিষ্ঠিত হয়েছিল। পুনর্ব্যবহারযোগ্য এবং বিপজ্জনক সংযোজন প্রতিস্থাপনের মাধ্যমে পিভিসি শিল্পকে আরও টেকসই মডেলে স্থানান্তরিত করার লক্ষ্য ছিল এই কর্মসূচীর।
ভিনাইল ২০১০ একটি পর্যবেক্ষণ কমিটিও গঠন করেছিল, যা ভিনাইলপ্লাস তৈরির সময় রাখা হয়েছিল। কমিটিটি কর্মসূচীর একটি স্বাধীন যাচাইকারক হিসাবে নকশা করা হয়েছিল এবং এতে ইউরোপীয় কমিশন, ইউরোপীয় সংসদ, ট্রেড ইউনিয়ন, ভোক্তা সমিতি এবং একাডেমিয়ার প্রতিনিধিরা অন্তর্ভুক্ত রয়েছে।
পুনর্ব্যবহার
কর্মসূচীর একটি দিক হল পুনর্ব্যবহারযোগ্য পরিসংখ্যান উন্নত করা। ভিনাইলপ্লাস সর্বজনীন পুনর্ব্যবহারযোগ্য লক্ষ্য নির্ধারণ করে যা অনলাইনে এবং একটি বার্ষিক অগ্রগতি প্রতিবেদনে প্রকাশ করে। ভিনাইলপ্লাস রিকোভিনাইলকে পুনর্ব্যবহারে সহায়তা করার জন্য স্বীকৃতি দেয়। রিকোভিনাইল ২০০৩ সালে ভিনাইলপ্লাস দ্বারা সেট আপ করা হয়েছিল, এবং এটি একটি শিল্প-ব্যাপী প্ল্যাটফর্ম যা ইউরোপীয় পুনর্ব্যবহারকারী এবং রূপান্তরকারীদেরকে একত্রিত করে।
ভিনাইলপ্লাস সাসটেইনেবিলিটি ফোরাম
ভিনাইলপ্লাস একটি বার্ষিক ফোরামের আয়োজন করে: ভিনাইলপ্লাস সাসটেইনেবিলিটি ফোরাম। প্রথমটি ফোরাম ২০১৩ সালে ইস্তাম্বুলে হয়েছিল। ইভেন্টের লক্ষ্য পিভিসি শিল্প, নীতি নির্ধারক, ভোক্তা গোষ্ঠী, খুচরা বিক্রেতা, স্থপতি, নকশাকারী, পুনর্ব্যবহারকারী এবং এনজিওগুলির প্রতিনিধিদের একত্রিত করে টেকসইতার উপর সংলাপকে উত্সাহিত করা। বিগত ফোরামগুলির থিম ছিল:
নিয়ন্ত্রন প্রক্রিয়া
ভিনাইলপ্লাস এর পরিচালনা পর্ষদ সমস্ত ইউরোপীয় পিভিসি শিল্প সেক্টরকে প্রতিনিধিত্ব করে: রজন এবং সংযোজন নির্মাতারা, সেইসাথে প্লাস্টিক রূপান্তরকারী সবাইকে। পর্যবেক্ষণ কমিটি স্বেচ্ছাসেবী প্রতিশ্রুতিতে গৃহীত উদ্যোগগুলির একটি স্বাধীন মূল্যায়ন নিশ্চিত করার সময় নির্দেশনা এবং পরামর্শ প্রদান করে। মনিটরিং কমিটিতে বর্তমানে ইউরোপীয় কমিশন, ইউরোপীয় সংসদ, ট্রেড ইউনিয়ন, ভোক্তা সমিতি এবং একাডেমিয়ার প্রতিনিধিদের পাশাপাশি ইউরোপীয় পিভিসি শিল্পের প্রতিনিধিরা অন্তর্ভুক্ত রয়েছে। পর্যবেক্ষণ কমিটির উল্লিখিত লক্ষ্য হল ভিনাইলপ্লাস এর স্বচ্ছতা, অংশগ্রহণ এবং জবাবদিহিতা নিশ্চিত করা।
মনীষা কীর
মনীষা কীর একজন ভারতীয় ক্রীড়া শ্যুটার ।কায়রোতে আইএসএসএফ বিশ্বকাপের শটগান বিভাগে কীর্তি গুপ্তা ও রাজেশ্বরী কুমারীর সাথে দলগত ট্র্যাপ বিভাগে তিনি রৌপ্যপদক জিতেছিলেন।
জান্নাত জুবায়ের রহমানী
জান্নাত জুবায়ের রহমানী (জন্ম: ২৯ আগস্ট ২০০১) একজন ভারতীয় চলচ্চিত্র এবং টেলিভিশন অভিনেত্রী। ২০০৯ সালে তার অভিনয়জীবন শুরু করলেও কালার্স টিভির ফুলওয়া-এর মাধ্যমে ২০১১ সালে তিনি পরিচিতি লাভ করেছিলেন। তিনি ভারত কা বীর পুত্র - মহারাণা প্রতাপ-এ তরুণী ফুল কানওয়ার এবং তু আশিকি-তে পঙ্‌ক্তি শর্মা চরিত্রে অভিনয় করেছিলেন। ২০১৮ সালে তাকে বলিউড চলচ্চিত্র হিচকিতে দেখা গিয়েছিল, যেখানে তিনি একজন ছাত্রীর চরিত্রে অভিনয় করেছিলেন।
প্রাথমিক জীবন
জান্নাত জুবায়ের রহমানী ২৯শে অগাস্ট ২০০১ সালে মুম্বাইয়ে  জন্মগ্রহণ করেন।
এল হোরিয়া - লা লিবার্টে
এল হোরিয়া (জুডিও-মরোক্কান আরবি : אלחוררייא) বা La Liberté একটি জুডিও-মরক্কান সংবাদপত্র ছিল, যেটি দুটি সংস্করণে সলোমন বেনাইউন দ্বারা প্রকাশিত হত: একটি জুডিও-মরক্কান আরবি এবং একটি ফরাসি ভাষায়।
ঐতিহাসিক ইহুদি প্রেস প্রকল্পে এটি স্ক্যান এবং ডিজিটালাইজ করা হয়েছিল।
নেপাল জাতীয় মহিলা ফুটবল দল
নেপাল জাতীয় মহিলা ফুটবল দল হল আন্তর্জাতিক মহিলা ফুটবলে নেপালের প্রতিনিধিত্বকারী অ্যাসোসিয়েশন ফুটবল দল যা নেপালি চিলিস বা নেপালি সিসর্টাস নামেও পরিচিত। দলটি সর্ব নেপাল ফুটবল অ্যাসোসিয়েশন কর্তৃক নিয়ন্ত্রিত ও পরিচালিত হয়। দলটি ১৯৮৬ সালে গঠিত হয় এবং একই বছর হংকং এর বিপক্ষে খেলার মাধ্যমে আন্তর্জাতিক অঙ্গনে পা রাখে।
ইতিহাস
নেপাল মহিলাদের জন্য জাতীয় মহিলা ফুটবল দল ১৯৮০ এর দশকের মাঝামাঝি সময়ে গঠন করে এবং ১৯৮৬ এএফসি মহিলা চ্যাম্পিয়নশিপের মাধ্যমে তাদের আন্তর্জাতিক অভিষেক ঘটে। প্রতিযোগিতার শুরুতে নেপাল তাদের প্রথম আনুষ্ঠানিক আন্তর্জাতিক ম্যাচ ১৯৮৬ সালের ১৪ ডিসেম্বর হংকংয়ের বিরুদ্ধে খেলে যাতে ০-১ গোলে পরাজিত হয়। নেপাল জাতীয় মহিলা দল তিনবার যথাক্রমে ১৯৮৬, ১৯৮৯ এবং ১৯৯৯ সালের এশিয়ান কাপে অংশগ্রহণ করে কিন্ত কোনটিতেই গ্রুপ পর্ব অতিক্রম করতে পারেনি। নেপাল গ্রুপ পর্বে প্রাক্তন চ্যাম্পিয়ন থাইল্যান্ড, ইন্দোনেশিয়া ও হংকং এবং আরও দুটি শক্তিশালী দলের বিপক্ষে খেলে। ফলে নেপাল তিনটি ম্যাচে পরাজিত হয়, দুটির ফলাফল অনিশ্চিত ছিল এবং যখন হংকংয়ের বিপক্ষে ম্যাচ ছিল তখন তারা অবিচলিত হয়ে পড়ে। ১৯৮৯ চ্যাম্পিয়নশিপে নেপাল আবার অংশগ্রহণ করে এবং এবার একই শক্তিশালী দলের বিরুদ্ধে নেপালকে লড়তে হয় শুধু থাইল্যান্ড এর জায়গায় জাপান প্রতিস্থাপিত হয়। নেপাল প্রতিটি ম্যাচে অনেক বড় ব্যবধানে পরাজিত হয় এবং খুব বাজে পয়েন্ট অর্জন করে। এতে সবচেয়ে কম ব্যবধান ছিল হংকংয়ে বিপক্ষে ০-৩ গোলে পরাজিত হওয়া।
মাঠ
নেপাল জাতীয় মহিলা ফুটবল দল নেপাল জাতীয় ফুটবল দলের সাথে যৌথভাবে সর্বাধিক ম্যাচ দশরথ রঙ্গশালা স্টেডিয়াম খেলে থাকে। এই বহুমুখী স্টেডিয়ামটি নেপালের রাজধানী কাঠমুন্ডুর ত্রিপুরেশ্বর এলাকায় অবস্থিত। এর ধারণক্ষমতা প্রায় ২৫,০০০ হাজার এবং এতে বসার আসন রয়েছে ৫.০০০ হাজার। এটি নেপালে বৃহত্তম স্টেডিয়াম। এর নামকরণ করা হয় নেপালের গনতান্ত্রীক আন্দোলনের অন্যতম শহীদ দশরথ চাঁদ এর নামে।
সাম্প্রতিক ফলাফল ও সূচি
১৩ ফেব্রুয়ারি ২০১৬ তারিখে হালনাগাদ করা হয়েছে।
* Nepal score always listed first
২০১৪ এশিয়ান গেমসে কাবাডি - পুরুষ
২০১৪ এশিয়ান গেমসে পুরুষদের কাবাডি প্রতিযোগিতায় আটটি দল অংশগ্রহণ করে। দক্ষিণ কোরিয়ার ইঞ্চিয়ন শহরে অনুষ্ঠিত এই প্রতিযোগিতায় ভারত স্বর্ণপদক লাভ করে।
সূরা আম্বিয়া
সূরা আল আম্বিয়া (سورة الأنبياء "নবীগণ") মুসলমানদের ধর্মীয় গ্রন্থ কুরআনের একুশতম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ১১২ টি।
নামকরণ
কোন বিশেষ আয়াত থেকে এ সূরার নামকরণ করা হয়নি। এই সূরায় যেহেতু অনেক নবীর কথা বর্ণনা করা হয়েছে তাই এর নাম রাখা হয়েছে “আল আম্বিয়া”।
বিষয়বস্তু
মুহাম্মাদ ও কুরাইশদের মধ্যে যে বিবাদ ছিল তা এখানে প্রতিফলিত হয়েছে। কুরাইশরা নবী করীম  এর রেসালতের দাবী, আখেরাতে বিশ্বাস ও তওহীদের বিরুদ্ধে মনে যে অবিশ্বাস ও সন্দেহ করত তার বিরুদ্ধে জবাব দেয়া হয়েছে।এই সূরায়, তারা মুহাম্মদ  কে যে ভয়প্রদর্শন করত তার  বিরুদ্ধে ভয় এবং চরম শাস্তির কথা বলা হয়েছে। তাদের উদ্দেশ্যে বলা হয়েছে, যাকে তোমরা শত্রু মনে করছো তিনি তোমাদের জন্য রহমতস্বরূপ।
গিল ল্যাংলি
গিলবার্ট রোচ অ্যান্ড্রুজ গিল ল্যাংলি, এএম (Gil Langley; জন্ম: ১৪ সেপ্টেম্বর, ১৯১৯ - মৃত্যু: ১৪ মে, ২০০১) দক্ষিণ অস্ট্রেলিয়ার উত্তর অ্যাডিলেডে জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৫১ থেকে ১৯৫৬ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া দলের প্রতিনিধিত্ব করেছেন গিল ল্যাংলি। দলে তিনি মূলতঃ ডানহাতি ব্যাটসম্যান হিসেবে খেলতেন।
একাধারে তিনি টেস্ট ক্রিকেটার, অস্ট্রেলীয় রুলস ফুটবলার ও সংসদ সদস্যের ভূমিকায় অবতীর্ণ হয়েছিলেন। ১৯৭৭ থেকে ১৯৭৯ সময়কালে ডন ডানস্ট্যানের নেতৃত্বাধীন শ্রমিক সরকারের দক্ষিণ অস্ট্রেলীয় আইনসভার স্পিকারের দায়িত্ব পালন করেছিলেন।
শৈশবকাল
সরকারী বিদ্যালয়ে পড়াশোনা করেছেন গিল ল্যাংলি। ইলেকট্রিশিয়ান হিসেবেও শিক্ষানবিশ ছিলেন। কিশোর অবস্থাতেই সর্বক্রীড়ায় পারদর্শী হয়ে উঠেন। ক্রিকেট ও অস্ট্রেলীয় রুলস ফুটবলে দক্ষতা দেখান। সাবেক টেস্ট ক্রিকেটার ও শীর্ষস্থানীয় ফুটবলার ভিক রিচার্ডসনের কাছ থেকে প্রশিক্ষণ গ্রহণের সুযোগ হয় তার।
১৯৩৯ সালে সাউথ অস্ট্রেলিয়ান ন্যাশনাল ফুটবলে লীগে (এসএএনএফএল) স্টার্ট ক্লাবের পক্ষে রোভার হিসেবে অভিষেক পর্ব সম্পন্ন হয় গিল ল্যাংলি’র। এরপর থেকে ১৬৩ খেলায় অংশ নিয়ে ৩৪১ গোল করেন। ১৯৪৫ ও ১৯৪৭ সালে ক্লাবের অধিনায়কের দায়িত্ব পালন করেছিলেন। এ পর্যায়ে ১৯৪৫ ও ১৯৪৬ সালে স্টার্টের সেরা ও পরিচ্ছন্ন খেলোয়াড়ের পুরস্কার লাভ করেছিলেন তিনি।
দ্বিতীয় বিশ্বযুদ্ধ চলাকালীন এসেনডন ফুটবল ক্লাবের পক্ষে ভিক্টোরিয়ান ফুটবলে লীগে (ভিএফএল) চারটি খেলায় অংশগ্রহণ করেছিলেন তিনি। তন্মধ্যে, ১৯৪৩ সালের ভিএফএল গ্র্যান্ড ফাইনালেও তার স্বতঃস্ফূর্ত অংশগ্রহণ ছিল। ১৯৫০ মৌসুম শেষে ফুটবল খেলা থেকে অবসর গ্রহণ করেন গিল ল্যাংলি।
আন্তর্জাতিক ক্রিকেট
মূলতঃ ব্যাটিংয়ের অভিজ্ঞতার নিয়ে সাউথ অস্ট্রেলিয়ার সদস্যরূপে প্রথম-শ্রেণীর ক্রিকেটে যাত্রা শুরু করেন গিল ল্যাংলি। ১৪ ডিসেম্বর, ১৯৪৫ তারিখে নিউ সাউথ ওয়েলসের বিপক্ষে অভিষেক ঘটে তার। এরপর ডিসেম্বর, ১৯৪৭ সালে প্রথম-শ্রেণীর ক্রিকেটে প্রথমবারের মতো উইকেট-রক্ষণে অগ্রসর হন। তাৎক্ষণিকভাবেই স্ট্যাম্পের পিছনে অবস্থান করে সফলতার স্বাক্ষর রাখেন।
ফলশ্রুতিতে, ১৯৪৯-৫০ মৌসুমে দক্ষিণ আফ্রিকা গমনকল্পে অস্ট্রেলিয়া দলের সদস্যরূপে অন্তর্ভুক্ত করা হয়। তবে, ঐ সফরে কোন টেস্ট খেলায় অংশগ্রহণ করার সুযোগ হয়নি তার। পরবর্তীতে অবশ্য টেস্ট ক্রিকেটে অভিষিক্ত হয়েছিলেন তিনি। ১৯৫১-৫২ মৌসুমে ওয়েস্ট ইন্ডিজ দল অস্ট্রেলিয়ায় খেলতে আসে। নিয়মিত উইকেট-রক্ষক ডন টলন আঘাত পেলে তিনি তার স্থলাভিষিক্ত হন ও টেস্ট ক্রিকেটে অভিষেক পর্ব সম্পন্ন হয়। ঐ টেস্টে তিনি তিনটি ক্যাচ ও চারটি স্ট্যাম্পিং করেছিলেন। ১৯৫৩ সালে ডন টলনের অবসর গ্রহণের পর তিনিই অস্ট্রেলিয়ার প্রথম পছন্দের উইকেট-রক্ষক হিসেবে দায়িত্ব পালন করতেন। ১৯৫৬ সালে অবসর গ্রহণের পূর্ব-পর্যন্ত এ দায়িত্বে ছিলেন তিনি।
১৯৫৬ সালে ইংল্যান্ড গমন করেন। প্রতিদ্বন্দ্বিতাবিহীন অস্ট্রেলিয়া দলের সদস্যরূপে উল্লেখযোগ্য ভূমিকায় রাখেন তিনি। লর্ডস টেস্টে নয়টি ডিসমিসালের সাথে স্বীয় নামকে জড়িয়ে রাখেন। এটিই সমগ্র অ্যাশেজ সিরিজে সফরকারীদের একমাত্র জয় ছিল। ঐ সময়ে এ পরিসংখ্যানটি টেস্ট রেকর্ডরূপে বিবেচিত ছিল। পরবর্তীতে ১৯৮০ সালে বব টেলর এ রেকর্ড ভেঙে ফেললেও ২০০০ সাল পর্যন্ত অস্ট্রেলীয় রেকর্ডরূপে টিকেছিল। এরই স্বীকৃতিস্বরূপ উইজডেন কর্তৃপক্ষ গিল ল্যাংলিকে এ খেলার নির্ভরযোগ্য উইকেট-রক্ষক হিসেবে ঘোষণা করে। ১৯৫৭ সালে উইজডেন বর্ষসেরা ক্রিকেটারের সম্মাননায় ভূষিত হন তিনি।
নভেম্বর, ১৯৫৬ সালে কোলকাতার ইডেন গার্ডেনে স্বাগতিক ভারত জাতীয় ক্রিকেট দলভারতের বিপক্ষে নিজস্ব সর্বশেষ টেস্টে অংশ নিয়েছিলেন গিল ল্যাংলি। এর একমাস পর দক্ষিণ অস্ট্রেলিয়ার সদস্যরূপে অ্যাডিলেড ওভালে নিউ সাউথ ওয়েলসের বিপক্ষে সেঞ্চুরি করার পর প্রথম-শ্রেণীর ক্রিকেটকে বিদেয় জানান তিনি।
ক্রিকেট খেলা থেকে অবসর গ্রহণের পর গিল ল্যাংলি ক্রীড়া সাংবাদিকতার দিকে ঝুঁকে পড়েন। দূর্লভ দ্বৈত অর্জনের সাথে স্বীয় নামকে জড়িয়ে রেখেছেন তিনি। ভিক রিচার্ডসনের সাথে তিনিও স্টার্টের পক্ষে ক্রিকেট ও ফুটবল - উভয় ক্রীড়ায় অধিনায়কত্ব করেছেন।
রাজনীতিতে অংশগ্রহণ
লেবার পার্টির পক্ষ থেকে দক্ষিণ অস্ট্রেলিয়ার আইনসভায় যোগ দেন। এ পর্যায়ে ১৯৬২ সালের দক্ষিণ অস্ট্রেলিয়ার নির্বাচনে আনলে ইলেকট্রোরাল জেলা থেকে নির্বাচিত হয়েছিলেন তিনি। ১৯৬৫ সালের নির্বাচনের পর ৩২ বছরের মধ্যে প্রথম গঠিত শ্রমিক সরকারের সদস্য হন। ১৯৭৭ থেকে ১৯৭৯ সময়কালে আইনসভার স্পিকারের দায়িত্ব পালন করেন তিনি। ১৯৮২ সালে রাজনৈতিক জীবন থেকে অবসর নেন। ১৯৮২ সালের দক্ষিণ অস্ট্রেলীয় রাজ্যে নির্বাচনে শ্রমিক দলের কিম মেইস তার স্থলাভিষিক্ত হন।
ব্যক্তিগত জীবন
ক্রিকেট খেলা থেকে অবসর গ্রহণের পর লন বোলে অংশ নিতেন। দীর্ঘদিন আলঝেইমার’স রোগে আক্রান্ত হবার পর গিল ল্যাংলি’র দেহাবসান ঘটে। দুই পুত্র, দুই কন্যা ও নয় নাতি-নাতনি ছিল তাঁর। গিল ল্যাংলির ভ্রাতৃস্পুত্র জেফ ল্যাংলি ১৯৬৯-৭০ মৌসুম থেকে ১৯৭৯-৮০ মৌসুম পর্যন্ত সাউথ অস্ট্রেলিয়া ও কুইন্সল্যান্ডের পক্ষে খেলেছেন।
নেটবিন্স
নেটবিন্স (NetBeans) একটি জাভা ডেস্কটপ অ্যাপ্লিকেশন তৈরির প্লাটফর্ম। এছাড়া নেটবিন্স দিয়ে জাভাস্ক্রিপ্ট, পিএইচপি, গ্রুভি, সি,সি++ ইত্যাদি ভাষা নিয়ে কাজ করা যায়। নেটবিন্স জাভা দিয়ে তৈরি করা এবং উইন্ডোজ,লিনাক্স, ম্যাকসহ প্রায় সকল অপারেটিং সিস্টেমে কাজ করে। এটার জন্য জাভা ডেভেলপমেন্ট কিট বা জাভা ভার্চুয়াল মেশিন দরকার হয়না।